Visit Site
Recommended byColombia
తాజాగా మెగా హీరో రాంచరణ్‌ కూడా తుఫాన్ బాధితులకు అండగా నిలిచారు. తిత్లీ తుఫాన్ ప్రభావానికి గురైన ఓ గ్రామాన్ని దత్తత తీసుకోవాలని నిర్ణయించుకున్నట్లు తెలిపారు. ఈ మేరకు తన ఫేస్‌బుక్‌లో పోస్ట్ చేశారు. ‘తిత్లీ తుఫాన్ బాధితులను పరామర్శించేందుకు శ్రీకాకుళం, విజయనగరం జిల్లాలో పర్యటన సందర్భంగా బాబాయ్ పవన్ కల్యాణ్ ఓ గ్రామాన్ని దత్తత తీసుకోవాలని నాకు సూచించారు. గ్రామాన్ని దత్తత తీసుకుని బాధితులకు నా వంతు సాయం చేసేందుకు నా పేరును సూచించిన బాబాయ్‌కి ధన్యవాదాలు. ఈ విషయంపై మా టీమ్‌తో చర్చించా. త్వరలో దత్తత గ్రామం వివరాలు వెల్లడిస్తానని’ రాంచరణ్ పోస్ట్ చేశారు.
కాగా తుఫాన్ బాధితుల సహాయార్థం బాలకృష్ణ, అల్లు అర్జున్‌లు రూ. 25 లక్షల చొప్పున, యంగ్ టైగర్ ఎన్టీఆర్ రూ.15 లక్షలు, కళ్యాణ్ రామ్ రూ.5 లక్షలు, వరుణ్ తేజ్, విజయ్ దేవరకొండ రూ. 5 లక్షల చొప్పున, కొరటాల శివ రూ. 3 లక్షలు, సంపూర్ణేశ్ బాబు రూ. 50 వేలు అందజేశారు. మూవీ ఆర్టిస్ట్ అసోషియేషన్ (మా) తమ వంతు సాయంగా 5 లక్షల విరాళం ఇచ్చింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.